## Odluka o jednokratnoj novčanoj pomoći i naknadi putnih i selidbenih troškova

### NN 92/2003 (4.6.2003.), Odluka o jednokratnoj novčanoj pomoći i naknadi putnih i selidbenih troškova

# HRVATSKI ZAVOD ZA ZAPOŠLJAVANJE

1178

Na
temelju članka 48. Zakona o posredovanju pri zapošlja­vanju i pravima za
vrijeme nezaposlenosti (»Narodne novine«, br. 32/02 i 86/02) i članka 14.
Statuta Hrvatskog zavoda za zapoš­ljavanje (»Narodne novine«, br. 118/99)
Upravno vijeće Hrvat­skog zavoda za zapošljavanje na sjednici od 17. travnja
2003. godine donijelo je

## ODLUKU

### o jednokratnoj novČanoj pomoĆi i naknadi putnih i selidbenih troŠkova

Članak
1.

Ovom
Odlukom uređuju se uvjeti za korištenje prava na jednokratnu novčanu pomoć i na
naknadu putnih i selidbenih troš­kova, kao i visinu naknade koju ima
nezaposlena osoba koja se vodi u evidenciji Hrvatskog zavoda za zapošljavanje
(u daljnjem tekstu: Zavod), a kojoj Zavod nije u mogućnosti osigurati
zaposlenje u mjestu prebivališta, te koja sama ili posredovanjem Zavoda nađe
zaposlenje u drugom mjestu.

Pod
drugim mjestom zaposlenja smatra se mjesto zaposlenja udaljeno više od 80 km od
mjesta prebivališta.

Članak 2.

Pravo na jednokratnu novčanu pomoć ima nezaposlena
osoba koja zasnuje radni odnos na neodređeno vrijeme izvan mjesta prebivališta.

Visina jednokratne novčane pomoći isplaćuje se u
visini prosječne novčane naknade isplaćene u Zavodu u prethodnom mjesecu.

Članak 3.

Nezaposlena osoba koja zasnuje radni odnos na
neodređeno vrijeme izvan mjesta prebivališta ima pravo na:

– naknadu putnih troškova za sebe, bračnog druga i
djecu,

– naknadu selidbenih troškova.

Iznimno od odredbe stavka 1. podstavka 1. ovoga
članka nezaposlena osoba koja zasnuje radni odnos na određeno vrijeme za
sezonske poslove ima pravo na naknadu putnog troška samo za sebe.

Putni trošak iz stavka 1. podstavka 1. i stavka 2.
ovoga članka i selidbeni trošak iz stavka 1. podstavka 2. ovoga članka
nadoknađuju se samo za jedno putovanje od mjesta prebivališta do mjesta
zaposlenja.

Putni trošak nadoknađuje se u visini stvarnog iznosa
troška prijevoza vlakom ili autobusom, a selidbeni trošak u visini 50% troškova
najjeftinijim prijevoznim sredstvom.

Članak 4.

Jednokratna novčana pomoć i naknada putnih i
selidbenih troškova odobrava se na temelju pismenog zahtjeva nezaposlene osobe
nadležnoj područnoj službi Zavoda u kojoj je nezaposlena osoba bila
evidentirana prije zaposlenja. Zahtjev se može podnijeti najkasnije u roku od
30 dana od dana zaposlenja.

Uz zahtjev iz stavka 1. ovoga članka nazaposlena
osoba je dužna priložiti dokaze:

– ugovor o radu o ispunjavanju uvjeta iz članka 2.
ove Odluke,

– ugovor o radu i prijevozne karte o ispunjavanju
uvjeta iz članka 3. ove Odluke.

Dokazi iz stavka 2. ovoga članka se prilažu u
izvorniku ili ovjerenoj preslici.

Članak
5.

Rješenje
o pravu iz članka 4. ovoga članka donosi pročelnik područne službe ili osoba
koju on ovlasti.

Rješenje
kojim se odlučuje o žalbi donosi ravnatelj Zavoda ili osoba koju on ovlasti.

Članak
6.

Ova
Odluka stupa na snagu osmoga dana od dana objave u »Narodnim novinama«.

Klasa: 102-05/03-01/22

Urbroj: 344-17/1-03-1

Zagreb,
17. travnja 2003.

Predsjednica
Upravnog vijeća
**Darinka Orel,** v. r.

Odluka, NN 92/2003-1178